Fly Geyser

Da Fly Geyser, ma kaunn aa sogn Fly Ranch Geyser, is a vo Menschn gschoffana Geysir in Nevada. Es is zirka 32,2 km nerdlich vo Gerlach in Washoe County.

 Entstehung 
Da Geysir is wegn ana föhlahoft gmochtn Bohrung entstaundn. In dera Gegnd homs 1964, wias geothermaler Energie gsuacht hom, a boa Bohrungan gmocht. De Lecha homs oba ned urdnlich zuagmocht und odicht. Zwegn dem is der Wossa aufgstiegn und hod dabei Mineräulien mitgnumman, de wos si ouman beim Ausgaung oglogat hom. Des is a Wäu so weidagaungan, und so san de Staana uman Geysir umadum imma hecha wuan, z'letzt woans 1,5 m. Und des Wossa, wos ogrunnan is und si auf aana Flechn vo 30 ha ausbraat hod, hod in de gaunzn Johre aa Terrassenlandschaft gfuamt.

De vaschiedanan Foam san de Foige von de vüün Mineräulien. Mikroorganismen, äussa gaunz klaane Viecha, Oign und no aundare Kräudln ham es Wossa aa no eigfaabt. Inzwischen hod si um den Geysir umadum a gaunzes Ökosistem büüt.

Da Geysir is aufm privatn Laund vom Burning Man Project und is fia de Effentlichkeit zugänglich, waunn ma si davua bei dera Farm aumööt, de wos dodan dazuagheat. Ned weit san no meah Geysire, de wos owa ned so bekaunnt san.

 Im Netz 

 Beleg 

Kategorie:Washoe County
Kategorie:Artikel auf Wienerisch